Diari Oficial de la Generalitat Valenciana


Sumari del DOGV 8949, del 11-11-2020 (2020/9320)

Informació pública de l'inici d'expedient de localització, excavació, exhumació i identificació de les víctimes del franquisme inhumades en la fossa X del cementeri municipal d'Alacant.
-----------------------------------------------------------------------------------------------------------------------------------------------------------------------------------------

### Dades del document

Número de DOGV
:   8949

Data del DOGV
:   11-11-2020

Secció del DOGV
:   V. ANUNCIS - C) ALTRES ASSUMPTES

Número del document
:   2020/9320


Organisme emissor
:   Conselleria de Participació, Transparència, Cooperació i Qualitat Democràtica

Tipus de document
:   Anunci

Informació pública de l'inici d'expedient de localització, excavació, exhumació i identificació de les víctimes del franquisme inhumades en la fossa X del cementeri municipal d'Alacant. [2020/9320]  
A l'efecte de complir el tràmit de l'article 44 de la Llei 39/2015, d'1 d'octubre, del procediment administratiu comú de les administracions públiques, quan els interessats en un procediment siguen desconeguts o s'ignore el lloc de notificació, s'emet el següent anunci:  
  
S'ha sol·licitat per part de la Conselleria de Participació, Transparència, Cooperació i Qualitat Democràtica a través de la Direcció General de Cultura i Patrimoni, de la Conselleria d'Educació, Cultura i Esport, l'autorització de les actuacions arqueològiques previstes en el projecte de localització, excavació, exhumació i identificació de les víctimes del franquisme inhumades en la fossa X del cementeri municipal d'Alacant.  
Que, juntament amb la sol·licitud, s'ha presentat la documentació preceptiva en compliment del que es disposa en l'Ordre PRE/2568/2011, de 26 de setembre, per la qual es publica l'Acord del Consell de Ministres de 23 de setembre, en el qual s'ordena la publicació en el BOE del Protocol d'actuació en exhumacions de víctimes de la guerra i la dictadura.  
L'activitat està promoguda per la Conselleria de Participació, Transparència, Cooperació i Qualitat Democràtica. L'execució del projecte serà duta a terme per l'Associació Científica ArqueoAntro.  
Que ,segons els estudis d'investigació, i atesa la documentació i els antecedents històrics, podrien jaure encara en la fossa X del cementeri municipal d'Alacant els següents cossos:  
1. Francisco Roselló Tomás  
2. José Castaño Soriano  
3. José Sellers Davó  
4. Vicente Gamuz Andreu  
5. Ginés Pérez Egido  
6. Francisco Navarro Manzanera  
7. Manuel Navarro Manzanera  
8. José Ros Molina  
9. Primitivo Sanjuan Rico  
10. José Casa Girones  
11. Ricardo Ruíz Ruíz  
  
Que, a l'efecte de garantir l'audiència dels possibles interessats, de conformitat amb la Llei 39/2015, d'1 d'octubre, del procediment administratiu comú de les administracions públiques, s'exposa al públic durant quinze dies en el BOE i en el Diari Oficial de la Generalitat Valenciana, a l'efecte que els familiars de les víctimes i aquells que hi tinguen un interés, puguen personar-se en el procediment, d'acord amb l'article 8 de la Llei 14/2017, de 10 de novembre, de la Generalitat, de memòria democràtica i per a la convivència de la Comunitat Valenciana i el protocol d'actuació aprovat, annex, Ordre PRE/2568/2011, de 26 de setembre (BOE 232, 27.09.2011).  
  
Les al·legacions, suggeriments o observacions efectuats podran ser remesos per escrit, perquè siguen considerats, a la Direcció General de Qualitat Democràtica, Responsabilitat Social i Foment de l'Autogovern a través de la seua bústia de correu electrònic vfhzlxnztblzhdvddl@zst.mo  
S'his farà constar el nom i cognoms i el DNI, NIE de qui pretenga personar-se en el procediment.  
  
València, 4 de novembre de 2020.- El director general de Qualitat Democràtica, Responsabilitat Social i Foment de l'Autogovern: José Ignacio Pérez Rico.